Разред: 1.

Тема: Почетно читање и писање

Наставна јединица: Глас и штампано слово К к

Тип часа: обрада

Циљеви и задаци:

* усвајање и развијање појма гласа(слова), речи и реченице;
* развијање вештине лепог писања и штампаног слова К к;
* увежбавање графички правилног и естетски ваљаног писања;
* увежбавање логичког читања;
* развој мишљења, памћења

Облик рада: фронтални, индивидуални, групни

Наставне методе: дијалошка, аналитичко – синтетичка метода

Наставна средства: Буквар, песма – Три јабуке.

Сви ученици су научили песму – Три јабуке напамет поводом Светског дана јабуке.

Рецитовање песме – Три јабуке

Црвена јабука:

Јабука сам црвена

Мирисна и слатка

Лице ми је округло

Кора ми је глатка.

Зелена јабука:

Јабука сам зелена

Пуна витамина

Свако ко ме проба

Каже да сам фина.

Жута јабука:

Јабука сам жута

Пала покрај пута

Кући ме понеси

У колач умеси.

Заједно:

Краљице смо воћа

Укусне и здраве

Сок, посластице и компоте

Све то од нас праве!

Обрада гласа – проналажење и анализа речи из песме, у којима се глас к чује на почетку, у средини и на крају речи.

Обрада слова - анализа и писање слова К к (у ваздуху, на клупи, састављање слова од оловака).

* Писање у свесци (два реда) уз одређену коректуру.
* Писање речи из песме које су презасићене словом к.

Модулирање слова – деца праве слова од пластелина, пасуља, лишћа.